IMISLab/GreekWikipedia huggingface dataset:
Αγροσυκιά Πέλλας

Η Αγροσυκιά (επίσημη ονομασία Αγροσυκέα) είναι χωριό και έδρα ομώνυμης τοπικής κοινότητας, της δημοτικής ενότητας και δήμου Πέλλας, της περιφερειακής ενότητας (τέως νομού) Πέλλας, στην περιφέρεια Κεντρικής Μακεδονίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Γιαννιτσών του νομού Πέλλας, στο γεωγραφικό διαμέρισμα Μακεδονίας. Μέχρι το 1927 ο οικισμός ονομαζόταν Γκούρπες (Kούρπες) και μέχρι το 1934 Αγριοσυκιά.

 Η Αγροσυκιά είναι χωριό στο Α.ΝΑ. τμήμα του νομού Πέλλας, στον εύφορο κάμπο της αποξηραμένης λίμνης Γιαννιτσών. Βρίσκεται κοντά στα όρια, τόσο με τον νομό Κιλκίς (στα βόρεια), όσο και με τον νομό Θεσσαλονίκης (στα νότια), στη νότια όχθη του μικρού ποταμού Λέσκα και σε μέσο σταθμικό υψόμετρο 120. Απέχει 53 χλμ. περίπου Α.ΒΑ. της Έδεσσας (μέσω Γιαννιτσών). Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 14,623 χμ² (2011). Ο οικισμός αναγνωρίστηκε το 1918 ως Γκούρπες (Κούρπες) και προσαρτήθηκε στην κοινότητα Πέλλης του νομού Πέλλης. Το 1922 προσαρτήθηκε στην κοινότητα Μπόζετς και το 1927 μετονομάστηκε σε Άγριοσυκιά. Το 1934 ορίστηκε έδρα της κοινότητας Αγριοσυκιάς και το 1940 μετονομάστηκε σε Άγροσυκέα. Με το ΦΕΚ 244Α - 04/12/1997 αποσπάστηκε από την κοινότητα Αγροσυκέας (Αγροσυκιάς) και προσαρτήθηκε στον δήμο Πέλλης. Το χωριό ιδρύθηκε από πρόσφυγες που έφταναν κατά κύματα μετά το 1924 από τις περιοχές του Πόντου, τη Σεβάστια, τη Χάρσερα της Αργυρούπολης και τα Φάρασσα της Καισάρειας. Αργότερα, εγκαταστάθηκε και μικρός αριθμός Σαρακατσαναίων. Η αγροτική αποκατάσταση των προσφύγων ξεκίνησε το 1926 με την διανομή γεωργικών κλήρων. Το 1952 έγινε η πρώτη γεώτρηση στο χωριό. Το 1960 πραγματοποιήθηκε δεύτερη και παράλληλα άρχισε η κατασκευή δικτύου ύδρευσης που ολοκληρώθηκε τον επόμενο χρόνο. Στην ευρύτερη περιοχή παράγεται το τυρί «μπάτσο», μέλι, τσούσκες πιπεριές, τσίπουρο και χειροποίητα ζυμαρικά. Ο ναός του Αγίου Ιωάννη Χρυσοστόμου στην ανατολική είσοδο του οικισμού Η εκκλησία του Προφήτη Ηλία (1986), δυτικά του οικισμού, με εικόνα που αγιογραφήθηκε τον Απρίλιο του 1903 Η γιορτή του Προφήτη Ηλία (20 Ιουλίου), οπότε αναβιώνουν Ποντιακά έθιμα του χωριού. Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς , 1963 (ΠΛ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) eetaa.gr https://www.statistics.gr/documents/20181/17286366/APOF_APOT_MON_DHM_KOIN.pdf/41ae8e6c-5860-b58e-84f7-b64f9bc53ec4 https://www.skroutz.gr/s/101410/%CE%91%CE%B3%CF%81%CE%BF%CF%83%CF%85%CE%BA%CE%B9%CE%AC-%CE%88%CE%BD%CE%B1-%CE%BF%CE%B9%CE%BA%CE%B9%CF%83%CE%BC%CF%8C%CF%82-%CF%84%CF%89%CE%BD-%CF%80%CF%81%CE%BF%CF%8A%CF%83%CF%84%CE%BF%CF%81%CE%B9%CE%BA%CF%8E%CE%BD-%CE%BA%CE%B1%CE%B9-%CE%B9%CF%83%CF%84%CE%BF%CF%81%CE%B9%CE%BA%CF%8E%CE%BD-%CF%87%CF%81%CF%8C%CE%BD%CF%89%CE%BD.html Αρχειοθετήθηκε 2021-09-21 στο Wayback Machine. https://www.youtube.com/watch?v=6nqzunP2PBc https://farassiotis.gr/wp/history/agrosykia/
Γκόρνι Βίσνικ

Το Γκόρνι Βίσνικ (σερβικά κυριλλικά: Горњи Вишњик) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε 95 κατοίκους.

 Το 1991, η τοπική κοινότητα του Γκόρνι Βίσνικ αριθμούσε 464 κατοίκους, οι οποίοι ήσαν κατανεμημένοι ως κάτωθι: Πόλεις της Βοσνίας και Ερζεγοβίνης Δήμοι της Βοσνίας και Ερζεγοβίνης (Αγγλικά) Maplandia (Αγγλικά) Δορυφορική εικόνα από Γκόρνι Βίσνικ στο fallingrain.com
Αγκιμπού Καμαρά

Ο Αγκιμπού Καμαρά (γαλλικά: Aguibou Camara) (γενν. 20 Μαΐου 2001) είναι επαγγελματίας ποδοσφαιριστής από τη Γουινέα, ο οποίος αγωνίζεται ως μεσοεπιθετικός/πλάγιος μέσος για τον Ολυμπιακό. Από τον χειμώνα του 2023, αγωνίζεται ως δανεικός στον Ατρόμητο.

 Στις 29 Μαρτίου 2019, ο Κάμαρα υπέγραψε το πρώτο επαγγελματικό του συμβόλαιο με τη γαλλική Λιλ ΟΣΚ, με πενταετή συμφωνία. Έκανε το επαγγελματικό του ντεμπούτο σε αγώνα του Κυπέλλου Γαλλίας εναντίον της Ντιζόν στις 10 Φεβρουαρίου 2021 και σημείωσε γκολ στο 15ο λεπτό του παιχνιδιού.Στις 13 Ιουλίου 2021, εντάχθηκε στον Ολυμπιακό με τετραετές συμβόλαιο. Ο Καμαρά αγωνίστηκε με τη Γουινέα Κ-17 στο Παγκόσμιο Πρωτάθλημα Κ-17 του 2017. Με τη Γουινέα Κ-20 έπαιξε σε αγώνες για τα προκριματικά του Κυπέλλου Εθνών Αφρικής Κ-20 του 2019. Έκανε το ντεμπούτο του με τη Εθνική Γουινέας ανδρών σε φιλική ήττα με 1-0 από τις Κομόρες στις 12 Οκτωβρίου 2019. (Αγγλικά) Προφίλ Αγκιμπού Καμαρά στο Soccerway Αγκιμπού Καμαρά στην ιστοσελίδα National-Football-Teams.com Προφίλ στο Transfermarkt.com
Πρωτάθλημα ποδοσφαίρου Μπαχρέιν

Το Πρωτάθλημα ποδοσφαίρου Μπαχρέιν, γνωστό και ως Πρέμιερ Λιγκ Μπαχρέιν (αραβικά: الدوري البحريني الممتاز, αγγλικά: Bahraini Premier League), αποτελεί την κορυφαία κατηγορία του συστήματος πρωταθλημάτων ποδοσφαίρου ανδρών του Μπαχρέιν. Διοικείται από την Ποδοσφαιρική Ομοσπονδία Μπαχρέιν. Σήμερα είναι γνωστό ως Νάσερ μπιν Χάμαντ Πρέμιερ Λιγκ και η πρώτη σεζόν πραγματοποιήθηκε το 1957. Οι πρωταθλήτρια ομάδα προκρίνεται για το ΑΦΚ Καπ. Σήμερα, στο πρωτάθλημα συμμετέχουν 10 ομάδες.

 10 ομάδες συμμετέχουν επί του παρόντος σε μορφή δύο γύρων με συνολικό αριθμό 18 αγώνων για να προσδιοριστεί η πρωταθλήτρια ομάδα στο τέλος της σεζόν. Αν και οι αγώνες διεξάγονται εντός και εκτός έδρας, σχεδόν όλοι παίζονται στο Εθνικό Στάδιο του Μπαχρέιν. Η ομάδα που τερματίζει στην τελευταία θέση της βαθμολογίας υποβιβάζεται, με την ομάδα που τερματίζει στην προτελευταία θέση να αγωνίζεται σε μονό αγώνα πλέι οφ υποβιβασμού/προβιβασμού. Σε προηγούμενες σεζόν, το πρωτάθλημα έχει αναθεωρηθεί ριζικά για να περιλαμβάνει όλους τους επαγγελματικούς συλλόγους του Μπαχρέιν. Τέτοιες περιπτώσεις ήταν τα πρωταθλήματα των σεζόν 2008-09 και 2002. Τις σεζόν που συμμετέχουν μέχρι και 19 ομάδες, θα έπαιζαν μία φορά όλες με όλες στην πρώτη φάση, με τις 10 πρώτες ομάδες να παραμένουν στην πρώτη κατηγορία της Πρέμιερ Λιγκ και τις υπόλοιπες ομάδες (από 11 έως 19) να σχηματίζουν την επόμενη σεζόν την Δεύτερη Κατηγορία. Μεταξύ των σεζόν του 2002 και του 2009, οι τέσσερις πρώτες ομάδας της διοργάνωσης είχαν δικαίωμα συμμετοχής στο Κύπελλο Διαδόχου του Θρόνου του Μπαχρέιν. Το 2002, ένα πλήθος ομάδων του πρωταθλήματος συγχωνεύτηκαν: [* 1] Η Μπαχρέιν Σ.Κ. δημιουργήθηκε από την συγχώνευση της Μπαχρέιν και της Αλ Χαλίγ [* 2] Η Ριφά Σ.Κ. δημιουργήθηκε από την συγχώνευση της Δυτικής Ριφά και της Ζάλακ [* 3] Η Αλ Νάζμα δημιουργήθηκε από την συγχώνευση της Αλ Χιλάλ, της Αλ Καντίσια και της Ρας Αλ Ρουμάν [* 4] Η Αλ Σάχελ δημιουργήθηκε από την συγχώνευση της Καλαλί και της Χαντ [* 5] Η Αλ Ταντάμουν δημιουργήθηκε από την συγχώνευση της Μπούρι, της Καραζκάν, της Χάμλα, της Ριφ Γιούνιον και της Ντάμάσταν [* 6] Η Αλ Σαμπάμπ δημιουργήθηκε από την συγχώνευση της Ντέγια, της Σανάμπις, της Ζαντ Χαφς, της Ναΐμ, της Καράνα, της Σάχλα και της Καρμπαμπάντ [* 7] Η Αλ Ιτιφάκ δημιουργήθηκε από την συγχώνευση της Αλ Άραμπι, της Μακάμπα και της Μπάνι Ζούμρα Οι πρωταθλητές είναι: Ο αριθμός των εθνικών πρωταθλημάτων που έχουν κατακτήσει οι σύλλογοι στο Μπαχρέιν. *(μέχρι τη σεζόν 2019-20) Κύπελλο Μπαχρέιν Κύπελλο Διαδόχου του Θρόνου του Μπαχρέιν Πρέμιερ Λιγκ Μπαχρέιν Αρχειοθετήθηκε 2017-09-10 στο Wayback Machine. (αραβικά) goalzz.com - Πρέμιερ Λιγκ Μπαχρέιν Soccerway - Πρέμιερ Λιγκ Μπαχρέιν Weltfussballarchiv - Πρέμιερ Λιγκ Μπαχρέιν Αρχειοθετήθηκε 2018-05-01 στο Wayback Machine. Πρέμιερ Λιγκ Μπαχρέιν - Hailoosport.com Αρχειοθετήθηκε 2020-11-30 στο Wayback Machine. (αραβικά) Πρέμιερ Λιγκ Μπαχρέιν - Hailoosport.com Αρχειοθετήθηκε 2019-12-23 στο Wayback Machine.
Martin Dougiamas

O Martin Dougiamas (20 Αυγούστου 1969) είναι εκπαιδευτικός και προγραμματιστής που κατοικεί στο Περθ της Αυστραλίας. Έχει εργαστεί σε διάφορά ηλεκτρονικά μοντέλα εκπαίδευσης και διδασκαλίας και ηγείται της ανοιχτής εκπαιδευτικής πλατφόρμας Moodle. Ο Dougiamas είναι ο ιδρυτής και διευθύνων σύμβουλος της Moodle Pty Ltd, της εταιρείας που βοηθά στην λειτουργία της Moodle και που χρηματοδοτείται από πιστοποιημένους παρόχους υπηρεσιών στο δίκτυο Moodle Partner. Σημαντικές υπηρεσίες περιλαμβάνουν το MoodleCloud για την διεξαγωγή μαθημάτων και το Moodle Mobile App, που ασχολείται με την επέκταση λειτουργίας του Moodle στις κινητές συσκευές. Το έργο Moodle υποστηρίζεται από μια διαδικτυακή κοινότητα και τον Ιανουάριο 2016 κυκλοφόρησε το Moodle Users Association.

 Ως παιδί, ο Dougiamas έζησε για κάποια χρόνια στην έρημο της Δυτικής Αυστραλίας, όπου σπούδασε από το σπίτι και με διδακτικό υλικό που έριχναν τα αεροπλάνα. Η οικογένειά του μετακόμισε στο Περθ και φοίτησε στο West Balcatta Primary School και στο Balcatta Senior High School στα βόρεια προάστια της πόλης. Σε μια συνέντευξη το 2010 δήλωσε ότι η ιδιαίτερη αυτή εκπαιδευτική εμπειρία ίσως τον προετοίμασε για να αναπτύξει μια εκπαιδευτική πλατφόρμα με κύρια βάση το διαδίκτυο. Αργότερα, ενώ σπούδαζε για μεταπτυχιακό και διδακτορικό στο Πανεπιστήμιο Κέρτιν της Αυστραλίας, ο Dougiamas ξεκίνησε να αναπτύσει τα διαδικτυακά εργαλεία που οδήγησαν στο Moodle. Dougiamas, M. and Taylor, P.C. (2003) Moodle: Using Learning Communities to Create an Open Source Course Management System. Proceedings of the EDMEDIA 2003 Conference, Honolulu, Hawaii. Dougiamas, M. and Taylor, P.C. (2002) Interpretive analysis of an internet-based course constructed using a new courseware tool called Moodle. Proceedings of the Higher Education Research and Development Society of Australasia (HERDSA) 2002 Conference, Perth, Western Australia. Taylor, P.C., Maor, D. & Dougiamas, M. (2001) Monitoring the Development of a Professional Community of Reflective Inquiry via the World Wide Web, Teaching and Learning Forum 2001, Curtin University of Technology. Dougiamas, M. and Taylor, P.C. (2000) Improving the effectiveness of tools for Internet-based education, Teaching and Learning Forum 2000, Curtin University of Technology. Fairholme, E., Dougiamas, M. and Dreher, H. (2000) Using on-line journals to stimulate reflective thinking, Teaching and Learning Forum 2000, Curtin University of Technology. Dougiamas, M. (1992) Data-Driven Reconstruction of Planar Surfaces from Range Images, Computer Science Honours Dissertation, Curtin University of Technology, Perth, Australia. Γραπτά, ερευνητικές εργασίες και αρχική σελίδα
Ζέκα

Ο Ζοζέ Κάρλος Γκονσάλβες Ροντρίγκες (José Carlos Gonçalves Rodrigues, Λισαβόνα, 31 Αυγούστου 1988), περισσότερο γνωστός ως Ζέκα, είναι Έλληνας επαγγελματίας ποδοσφαιριστής που αγωνίζεται ως μέσος στον Παναθηναϊκό και την Εθνική Ελλάδος.

 Άρχισε το άθλημα σε ηλικία 10 ετών από τις ακαδημίες της Κάσα Πία και στα 19 του προωθήθηκε στην α' ομάδα. Την πρώτη του χρονιά κατέκτησε το τοπικό πρωτάθλημα Λισαβόνας, ενώ τη μεθεπόμενη το αντίστοιχο του 5ου ομίλου της Δ' κατηγορίας Πορτογαλίας και την άνοδο στη Γ'. Αμέσως έπειτα μετακινήθηκε στο υψηλότερο ποδοσφαιρικό επίπεδο της χώρας, συμφωνώντας με τη Βιτόρια ντε Σετούμπαλ. Κατά τη διάρκεια της μοναδικής του περιόδου με εκείνη πραγματοποίησε 26 συμμετοχές στο πρωτάθλημα, τις μισές ως βασικός και αγωνιζόμενος 1.603 λεπτά συνολικά, με τον σύλλογο να εξασφαλίζει άνετα την παραμονή του από τη 12η θέση της τελικής κατάταξης. Στις 29 Ιουλίου 2011 και με τη Σετούμπαλ να εισπράττει 380 χιλιάδες ευρώ, υπέγραψε συμβόλαιο 4ετούς διάρκειας στον Παναθηναϊκό, αποτελώντας προσωπική επιλογή του προπονητή Ζεσουάλδο Φερέιρα που είχε άποψη για την αξία του παίκτη από την κοινή πατρίδα τους. Μετά την αποχώρηση του Λουκά Βύντρα, ανέλαβε καθήκοντα πρώτου αρχηγού στην ομάδα, ενώ έναν χρόνο πριν τη λήξη του συμβολαίου του, αυτό επεκτάθηκε έως το 2017 με ετήσιες απολαβές άνω των 300 χιλιάδων. Ο Ζέκα σε διάστημα τριών αγωνιστικών περιόδων με τον Παναθηναϊκό, αναδείχθηκε δευτεραθλητής τρεις φορές (2011-12, 2013-14 και 2014-15) και κυπελλούχος Ελλάδας 2013-14. Συνολικά με τον Παναθηναϊκό σε όλες τις διοργανώσεις μέτρησε 248 εμφανίσεις με 7 γκολ και 23 ασίστ. Το καλοκαίρι του 2017 ανακοινώθηκε η μεταγραφή του στην Κοπεγχάγη. Τον Μάρτιο του 2017 ο τεχνικός της εθνικής Ελλάδας Μίχαελ Σκίμπε κάλεσε τον Ζέκα στην αποστολή της ομάδας. Είναι ο δεύτερος ξένος που αγωνίζεται στην ελληνική εθνική ομάδα μετά τον επίσης Πορτογάλο Ντανιέλ Μπατίστα, ο οποίος είχε αρκετά χρόνια παρουσίας στην ΑΕΚ και τον Ολυμπιακό. Έκανε το ντεμπούτο του στις 25 Μαρτίου 2017, σε αγώνα της απέναντι στο Βέλγιο που ήρθε ισόπαλο 1-1, μπαίνοντας ως αλλαγή. Πέτυχε το πρώτο του γκολ με την εθνική στις 3 Σεπτεμβρίου 2017, κόντρα στο Βέλγιο. Στατιστικά και προφίλ στο http://www.footballzz.co.uk Στατιστικά στο http://www.foradejogo.net Αρχειοθετήθηκε 2012-11-04 στο Wayback Machine. προφίλ στο soccerway.com
Μέγεθος ανθρώπινου κόλπου

Οι διαστάσεις και το σχήμα των ανθρώπινων κόλπων έχουν μεγάλη σημασία στην ιατρική και τη χειρουργική, εκτός από τη σχέση τους με τη σεξουαλική ευχαρίστηση και τον τοκετό. Ωστόσο, δεν φαίνεται να υπάρχει κανένας τρόπος να χαρακτηριστεί το μέγεθος και το σχήμα του κόλπου. Εκτός από τις παραλλαγές από άτομο σε άτομο, το μέγεθος και το σχήμα ενός κόλπου στην αρχική κατάσταση μπορεί να ποικίλλει σημαντικά κατά τη σεξουαλική διέγερση και τη συνουσία.Η κύηση ενός μωρού μέχρι τη λήξη της, σχετίζεται με σημαντική αύξηση του μήκους του κολπικού θόλου. Η πιθανή επίδραση της ισοτιμίας μπορεί να είναι το αποτέλεσμα ενός τεντώματος και επιμήκυνσης του καναλιού γέννησης τη στιγμή του κολπικού τοκετού.Υπάρχει ένας αριθμός μελετών που έχουν γίνει για τις διαστάσεις του ανθρώπινου κόλπου, αλλά δεν έχουν ερευνηθεί τόσο εντατικά όσο το μέγεθος του ανθρώπινου πέους.

 Μια μελέτη του 1996 από τους Πέντεγκρας και λοιπούς χρησιμοποιώντας καλούπια βινυλίου πολυσιλοξανίου που ελήφθησαν από τους κόλπους 39 Καυκάσιων γυναικών, βρήκαν τα ακόλουθα εύρη διαστάσεων: μήκη (μετρούμενα με ράβδους): 6,9 με 14,8 εκ. πλάτη: 4,8 με 6,3 εκ. ενδοκοιλιακές διαμέτρους: 2,4 με 6,5 εκ.Μια δεύτερη μελέτη από την ίδια ομάδα έδειξε σημαντικές διακυμάνσεις στο μέγεθος και το σχήμα μεταξύ των κόλπων γυναικών διαφορετικών εθνοτικών ομάδων. Και οι δύο μελέτες έδειξαν ένα ευρύ φάσμα κολπικών σχημάτων, που περιγράφονται από τους ερευνητές ως «Παράλληλα πλευρικά, κωνικά, καρδιόμορφα» και «κολοκυθόσπορα» σχήματα. Οι Μπάρνχαρτ και συνεργάτες, ωστόσο, δεν μπόρεσαν να βρουν καμία συσχέτιση μεταξύ της φυλής και του μεγέθους του κόλπου. Επίσης, δεν μπόρεσαν να χαρακτηρίσουν το κολπικό σχήμα ως «καρδιά, γυμνοσάλιαγκα, κολοκυθόσπορο ή παράλληλες πλευρές», όπως υποδείχθηκε από τις προηγούμενες μελέτες. Μια μελέτη του 2003 από την ομάδα των Πέντεγκρας και λοιπών, χρησιμοποιώντας επίσης χύτευση ως μέθοδο μέτρησης, μέτρησαν τις επιφάνειες του κόλπου που κυμαίνονται από 66 έως 107 εκ2, με μέσο όρο 87εκ2 και τυπική απόκλιση 7,8 εκ2.Μια αμερικανική μελέτη του 2006 για τα μεγέθη του κόλπου με τη χρήση μαγνητικής τομογραφίας (MRI) σε 28 εθελοντές μεταξύ 18 και 39 ετών, με ύψη που κυμαίνονται από 1,5 έως 1,7 μέτρο και βάρος μεταξύ 49,9 και 95,3 κιλά, αποκάλυψε μεγαλύτερη από 100% διακύμανση μεταξύ του μικρότερου (40,8 μχιλ.) και το μεγαλύτερου (95,0 μχιλ.) μήκος κόλπου. Δεδομένου του μεγάλου εύρους κολπικών διαστάσεων που σημειώθηκε σε μελέτες όπως οι παραπάνω, πολλές τοποθετημένες κολπικές συσκευές, για παράδειγμα πεσσοί, δεν συμμορφώνονται με την αρχή «ένα μέγεθος ταιριάζει σε όλους». Ο Λόρενς, παραθέτοντας το Human Sexual Response των Masters and Johnson (1966), αναφέρει ότι οι σελίδες 73 και 74 αυτού του βιβλίου δείχνουν ότι το τυπικό κολπικό βάθος στους συμμετέχοντες του Masters and Johnson κυμαινόταν από 7-8 εκ. σε μη διεγερμένη κατάσταση, σε 11-12 εκ. κατά τη διάρκεια της σεξουαλικής διέγερσης με ένα διαστολέα στη θέση του.
Βιβλιοθήκη της Ακαδημίας Αθηνών

Η Βιβλιοθήκη της Ακαδημίας Αθηνών «Ιωάννης Συκουτρής» ιδρύθηκε στις 18 Μαρτίου 1926 και συγκαταλέγεται στις μεγαλύτερες βιβλιοθήκες της Ελλάδας. Αποτελείται από την Κεντρική Βιβλιοθήκη, που στεγάζεται στο Μέγαρο της Ακαδημίας Αθηνών και παραρτήματα που στεγάζονται στα Κέντρα Ερεύνης της. Έχει αποδοθεί σε αυτήν το όνομα του Ιωάννη Συκουτρή, διακεκριμένου Έλληνα φιλολόγου των αρχών του 20ού αιώνα.

 Το πρώτο προεδρείο της Ακαδημίας είχε την ακόλουθη σύνθεση: Πρόεδρος ο Φωκίων Nέγρης, Αντιπρόεδρος ο Γεώργιος Χατζιδάκις, Γενικός Γραμματεύς ο Σίμος Μενάρδος, Γραμματεύς επί των Πρακτικών ο Κωστής Παλαμάς, Γραμματεύς επί των Δημοσιευμάτων ο Γεώργιος Δροσίνης. Η Βιβλιοθήκη εξυπηρετεί πρωτίστως τις ανάγκες των ερευνητών του Ιδρύματος, είναι ανοιχτή όμως και στο ευρύτερο κοινό. Αντικείμενο της είναι η υποστήριξη της έρευνας μέσω της συλλογής, επεξεργασίας και διάθεσης βιβλίων, περιοδικών και εν γένει πληροφοριών σε κάθε μορφή. Τέλος, συντάσσει την Ελληνική Βιβλιογραφία του 20ου αιώνα. Η συλλογή της περιλαμβάνει περίπου 220.000 τόμους βιβλίων και 3.500 τίτλους περιοδικών εκδόσεων. Οι κύριες κατηγορίες υλικού είναι: Φιλοσοφία, Δίκαιο, Λαογραφία, Ιστορία, Ελληνική και Λατινική Γραμματεία, Αρχαιολογία, Τέχνη και Κοινωνιολογία. Διαθέτει υλικό σπάνιο και μοναδικό, τόσο από δωρεές μεγάλων ευεργετών του Έθνους, όσο και από αγορές και ανταλλαγές με Ιδρύματα και Οργανισμούς. Συντηρεί και αναδεικνύει το πλούσιο, σπάνιο και σε πολλές περιπτώσεις μοναδικό υλικό που έχει στην κατοχή της η Βιβλιοθήκη. Διαθέτει το υλικό της, καθώς και τις υπηρεσίες που διευκολύνουν στην πρόσβαση σε αυτό, για χρήση στο ερευνητικό κοινό μέσω εσωτερικού δανεισμού, διαδανεισμού, σε ψηφιακή μορφή και για επιτόπια μελέτη. Όσον αφορά στην ανάπτυξη της συλλογής, είναι υπεύθυνη για τη βιβλιογραφική έρευνα και τις παραγγελίες υλικού, κυρίως βάσει των αναγκών των Κέντρων Ερεύνης της Ακαδημίας. Επίσημη Ιστοσελίδα της βιβλιοθήκης. Ηλεκτρονικός κατάλογος της βιβλιοθήκης Αρχειοθετήθηκε 2017-06-04 στο Wayback Machine. E-yliko.gr – Βιβλιοθήκη Ακαδημίας Αθηνών «Ιωάννης Συκουτρής»
Εθνικό Πάρκο Λαχέμαα

Το Εθνικό Πάρκο Λαχέμαα βρίσκεται στην βόρεια Εσθονία 70 χιλιόμετρα ανατολικά της πρωτεύουσας Ταλίν.Βόρεια του πάρκου βρίσκεται ο Φιλανδικός κόλπος και νότια ο αυτοκινητόδρομος Ταλίν-Νάρβα.Η έκτασή του καλύπτει 725 τ.χλμ. (συμπεριλαμβανομένων 250,9 τ.χλμ.θάλασσας).Ήταν η πρώτη περιοχή που χαρακτηρίστηκε ως εθνικό πάρκο στα πλαίσια της πρώην Σοβιετικής Ένωσης.Είναι το μεγαλύτερο πάρκο στην Εσθονία και ένα από τα μεγαλύτερα εθνικά πάρκα της Ευρώπης.

 Το όνομα Λαχέμαα προέρχεται από το πιο μελετημένο τμήμα της ακτής της βόρειας Εσθονίας, όπου τέσσερις μεγάλες χερσονήσοι (Juminda, Pärispea, Käsmu και Vergi) χωρίζονται μεταξύ τους από τέσσερις κόλπους.Η ονομασία Λαχέμαα μεταφράζεται ως η 'Γη των κόλπων'. Το εθνικό πάρκο ιδρύθηκε το 1971 και είναι ένα από τα κύρια τουριστικά αξιοθέατα στην Εσθονία. Πολλές εταιρείες προσφέρουν πακέτα ημερήσιας εκδρομής από το Τάλιν.Αρκετοί είναι και αυτοί που επιλέγουν να εξερευνήσουν το πάρκο μόνοι τους. Πριν από το 1991, η Σοβιετική Ένωση χρησιμοποιούσε μια μεγάλη μυστική υποβρύχια βάση στο Hara.Η βάση χτίστηκε τη δεκαετία του 1950 κατά τη διάρκεια του Ψυχρού Πολέμου. Τα ερείπια αυτής της πρώην σοβιετικής βάσης υποβρυχίων βρίσκονται τώρα εξ ολοκλήρου στο πάρκο Λαχέμαα κοντά στον ομώνυμο φάρο Λαχέμαα. Με δάση να καλύπτουν πάνω από το 70% του Εθνικού Πάρκου Λαχέμαα, η περιοχή έχει πλούσια χλωρίδα και πανίδα.Το τοπίο έχει πολλά ανυψωμένα έλη, συμπεριλαμβανομένου του 7.000 ετών Laukasoo.Το πάρκο περιλαμβάνει πολλά μονοπάτια τα οποία είναι γεμάτα άγρια ζώα.Κάποια από τα ζώα αυτά είναι αγριόχοιροι, κόκκινα ελάφια, λύκοι, αρκούδες και λύγκες.Η ακτή είναι καλυμμένη με βράχια και ογκόλιθους, και χρησιμοποιείται κάθε χρόνο από γερανούς ως ενδιάμεσο σταθμό στο δρόμο τους προς το Βόσπορο και την Αίγυπτο. Υπάρχουν τέσσερα αρχοντικά που βρίσκονται στο εθνικό πάρκο, το Palmse manor, το γραφικό αρχοντικό Vihula, το Kolga manor, και το μπαρόκ Sagadi Manor, φημισμένο αρχοντικό της Εσθονίας που μαζί με τα άλλα τρία αποτελούν μια από τις πιο ασυνήθιστες ομάδες αρχοντικών στο η χώρα. "Take a Look Inside These Abandoned Submarines & Bases" Αρχειοθετήθηκε 2020-08-14 στο Wayback Machine. Lahemaa National Park: from coastal drumlins to Kõrvemaa The Baltic coast Sagadi Manor Τάλιν Φιλανδικός Κόλπος Ρουχνού
Εθνικό Πάρκο του Ισκέλ

Το Εθνικό Πάρκο του Ισκέλ περιλαμβάνει τη λίμνη Ισκέλ (Αραβικά: بحيرة اشكل‎) και τη γύρω περιοχή, που βρίσκεται στη βόρεια Τυνησία, 20 χιλιόμετρα από τη Μπιζέρτα ή Μπιζέρτ, τη βορειότερη πόλη της Αφρικής στη Μεσόγειο Θάλασσα. Η λίμνη και οι υγρότοποι του Εθνικού Πάρκου Ισκέλ είναι ένα σημαντικό σημείο στάσης για εκατοντάδες χιλιάδες μεταναστευτικά πουλιά κάθε χρόνο. Ανάμεσα στα πουλιά, που επισκέπτονται τη λίμνη συγκαταλέγονται πάπιες, χήνες, πελαργοί και ροζ φλαμίνγκος. Το 1980 το Εθνικό Πάρκο Ισκέλ ανακηρύχθηκε μνημείο παγκόσμιας κληρονομιάς της UNESCO.

 Η λίμνη Ισκέλ είναι η μεγαλύτερη λίμνη γλυκού νερού στη Βόρεια Αφρική. Η λίμνη και τα γύρω έλη αποτελούν ένα απαραίτητο σημείο ξεκούρασης για χιλιάδες μεταναστευτικά πουλιά, που ξεχειμωνιάζουν στην περιοχή. Το επίπεδο του νερού της λίμνης μεταβάλλεται περιοδικά δύο φορές το έτος και αυτό έχει ως συνέπεια τη μεταβολή της αλμυρότητας του νερού. Έχει παρατηρηθεί ότι κάθε χειμώνα βρίσκουν καταφύγιο στη λίμνη πάνω από 300000 πάπιες, χήνες και νερόκοτες. Τρία είδη πάπιας (Oxyura leucocephala, Aythya nyroca, Marmaronetta angustirostris), που χρειάζονται ειδική προστασία, κάνουν την εμφάνισή τους στους υγροτόπους του Εθνικού Πάρκου Ισκέλ. Πάνω από 200 άγρια ζώα και πάνω από 500 είδη φυτών υπάρχουν στην ευρύτερη περιοχή της λίμνης. Η διοίκηση του Εθνικού Πάρκου Ισκέλ γίνεται από το υπουργείο γεωργίας της Τυνησίας. Το 1996 το Εθνικό Πάρκο του Ισκέλ προστέθηκε στη λίστα των μνημείων παγκόσμιας κληρονομιάς, που βρίσκονται σε κίνδυνο, γιατί αυξήθηκε η αλμυρότητα του νερού της λίμνης. Οι αρχές της Τυνησίας έκτοτε σταμάτησαν να χρησιμοποιούν το νερό της λίμνης για άρδευση στη γεωργία και έτσι μειώθηκε πάλι η αλμυρότητα της λίμνης. Το 2006 το Εθνικό Πάρκο του Ισκέλ αφαιρέθηκε από τη λίστα των μνημείων παγκόσμιας κληρονομιάς, που βρίσκονται σε κίνδυνο, λόγω της συνετής χρήσης του νερού και της αποκατάστασης της οικολογικής ισορροπίας.Η κατασκευή φράγματος σε ποταμούς, που τροφοδοτούν τη λίμνη με νερό, έχει μεταβάλει την οικολογική ισορροπία στη λίμνη και τους υγροτόπους του Εθνικού Πάρκου του Ισκέλ. Έχουν αναπτυχθεί στη λίμνη και τη γύρω περιοχή φυτά, που ευδοκιμούν σε εδάφη με υψηλό επίπεδο αλμυρότητας, και έχουν μειωθεί τα φυτά, που αναπτύσσονται με γλυκό νερό. Αυτό έχει σαν συνέπεια τη μείωση του αριθμού των μεταναστευτικών πουλιών, που ξεχειμωνιάζουν στο Εθνικό Πάρκο του Ισκέλ. Η παράνομη αλιεία και το κυνήγι άγριων ζώων αποτελούν απειλή για την πανίδα του Εθνικού Πάρκου Ισκέλ. Στις περιοχές γύρω από τη λίμνη βόσκουν τα κοπάδια τους κτηνοτρόφοι της περιοχής, αλλά αυτό δεν θεωρείται μεγάλη απειλή για την οικολογική ισορροπία της λίμνης και των υγροτόπων της. https://whc.unesco.org/en/list/8/ άρθρο στην ιστοσελίδα whc.unesco.org Εθνικό Πάρκο του Ισκέλ άρθρο στην ιστοσελίδα www.britannica.com Εθνικό Πάρκο του Ισκέλ άρθρο στην ιστοσελίδα naturalworldheritagesites.org
Παραπληρωματικές γωνίες

Στην γεωμετρία, δύο γωνίες λέγονται παραπληρωματικές αν το άθροισμά τους μας δίνει μία ευθεία γωνία (ή αντίστοιχα 180 o {\displaystyle 180^{o}} ή π rad {\displaystyle \pi {\mbox{ rad}}} ). Κάθε μία από τις δύο λέγεται παραπληρωματική της άλλης.

 Οι γωνίες ϕ = 30 o {\displaystyle \phi =30^{o}} και θ = 150 o {\displaystyle \theta =150^{o}} είναι παραπληρωματικές, καθώς ϕ + θ = 180 o {\displaystyle \phi +\theta =180^{o}} . Οι γωνίες ϕ = 75 o {\displaystyle \phi =75^{o}} και θ = 105 o {\displaystyle \theta =105^{o}} είναι παραπληρωματικές, καθώς ϕ + θ = 180 o {\displaystyle \phi +\theta =180^{o}} . Οι γωνίες ϕ = 0 o {\displaystyle \phi =0^{o}} και θ = 180 o {\displaystyle \theta =180^{o}} είναι παραπληρωματικές, καθώς ϕ + θ = 180 o {\displaystyle \phi +\theta =180^{o}} . Οι γωνίες ϕ = π 4 rad {\displaystyle \phi ={\tfrac {\pi }{4}}{\mbox{ rad}}} και θ = 3 π 4 rad {\displaystyle \theta ={\tfrac {3\pi }{4}}{\mbox{ rad}}} είναι παραπληρωματικές, καθώς ϕ + θ = π rad {\displaystyle \phi +\theta =\pi {\mbox{ rad}}} . Οι γωνίες ϕ = π 2 rad {\displaystyle \phi ={\tfrac {\pi }{2}}{\mbox{ rad}}} και θ = π 2 rad {\displaystyle \theta ={\tfrac {\pi }{2}}{\mbox{ rad}}} είναι παραπληρωματικές, καθώς ϕ + θ = π rad {\displaystyle \phi +\theta =\pi {\mbox{ rad}}} . Για οποιεσδήποτε δύο παραπληρωματικές γωνίες ϕ {\displaystyle \phi } και θ {\displaystyle \theta } ισχύει ότι: Το ημίτονο της μίας ισούται με το ημίτονο της άλλης. Δηλαδή, sin ⁡ ϕ = sin ⁡ θ {\displaystyle \sin \phi =\sin \theta } . Το συνημίτονο, η εφαπτομένη και η συνεφαπτομένη της μία ισούται με το αντίθετο του συνημιτόνου, της εφαπτομένης και της συνεφαπτομένης της άλλης. Δηλαδή, cos ⁡ ϕ = − cos ⁡ θ {\displaystyle \cos \phi =-\cos \theta } , tan ⁡ θ = − tan ⁡ ϕ {\displaystyle \tan \theta =-\tan \phi } και cot ⁡ θ = − cot ⁡ ϕ {\displaystyle \cot \theta =-\cot \phi } (όταν καμία από τις δύο δεν είναι 0 o {\displaystyle 0^{o}} ). Συμπληρωματικές γωνίες
Φρεντ Ντεγκαζόν

Ο Φρέντρικ Ντεγκαζόν (Frederick E. Degazon, 4 Ιανουαρίου 1913 - 4 Οκτωβρίου 2008) είναι πολιτικός, ο οποίος χρημάτισε πρόεδρος της Δομινίκας από το 1979 ως το 1980. Έπειτα από πολιτική κρίση αναγκάστηκε να παραιτηθεί και του επιτράπηκε να φύγει για την Αγγλία, όπου αυτοεξορίστηκε.

 Γεννήθηκε στην Αγία Λουκία στις 4 Ιανουαρίου 1913 και μορφώθηκε στο κολέγιο της γενέτειράς του αρχικά. Εν συνεχεία ακολούθησε νομικές σπουδές στο Πανεπιστήμιο του Λονδίνου. Τη δεκαετία του 1940 υπηρέτησε ως δημόσιος υπάλληλος στη Δομινίκα, την Αγία Λουκία και την Τζαμάικα, ως τη συνταξιοδότησή του, το 1969. Το 1949 ήταν επίτροπος και του ανατέθηκε το έργο της ανασυγκρότησης της πόλης Κάστρις έπειτα από την πυρκαγιά του 1948. Εξελέγη πρόεδρος της βουλής το 1977. Το 1978 η χώρα του έγινε ανεξάρτητη και το κοινοβούλιο τον εξέλεξε πρώτο πρόεδρο της Δομινίκας. Το αξίωμά του ήταν κατά πολύ εθιμοτυπικό. Τον Ιούνιο του 1979 ξέσπασε συνταγματική κρίση που προκλήθηκε από την ανάγκη να προβεί η κυβέρνηση σε δημοκρατικές και σοσιαλιστικές μεταρρυθμίσεις. Ο Ντεγκαζόν αποπειράθηκε να εγκαταλείψει τη χώρα του με τη σύζυγό του και τελικά έφυγε στο Ηνωμένο Βασίλειο μέσω Αντίγκουας, αεροπορικώς. Η Βουλή εξέλεξε πρόεδρο την Τζένερ Άρμορ. Ο Ντεγκαζόν παραιτήθηκε επίσημα το Φεβρουάριο του 1980. Πέθανε στο Λονδίνο στις 4 Οκτωβρίου 2008. Βιογραφία Who's Who in Jamaica
Δεύτερη Κατηγορία ποδοσφαίρου Τουρκίας

Η Δεύτερη Κατηγορία ποδοσφαίρου Τουρκίας ή ΤΠΟ 2. Λιγκ (TFF 2. Lig), αποτελεί το τρίτο επίπεδο των κατηγοριών του συστήματος πρωταθλημάτων ποδοσφαίρου ανδρών της Τουρκίας. Ιδρύθηκε τη σεζόν 2001-2002 με την ονομασία Κατηγορία Β της Δεύτερης Κατηγορίας ποδοσφαίρου Τουρκίας ως συνέχεια του τότε δεύτερου επιπέδου των κατηγοριών. Τη σεζόν 2005-06, η ονομασία του πρωταθλήματος άλλαξε σε Lig B. Από τη σεζόν 2007–08, χρησιμοποιείται η τρέχουσα ονομασία του πρωταθλήματος, μαζί με τα ονόματα των χορηγών. Η 2. Λιγκ (τουρκικά: Türkiye İkinci Futbol Ligi ή για συντομία İkinci Lig ή 2. Lig) είναι ένα πρώην πρωτάθλημα στην Τουρκία. Ήταν η δεύτερη κατηγορία του τουρκικού ποδοσφαίρου από την ίδρυσή της το 1963–64 μέχρι τη δημιουργία του νέου συστήματος πρωταθλήματος το 2001–2002. Η 2. Λιγκ χωρίστηκε σε δύο κατηγορίες τη σεζόν 2001–2002: την Κατηγορία Α και την Κατηγορία Β. Από το 2007–2008 η Κατηγορία Α συνεχίστηκε ως το Πρώτη Κατηγορίας Τουρκίας και η Κατηγορία Β συνεχίστηκε ως Δεύτερη Κατηγορία Τουρκίας.

 Τη σεζόν 2009–10 το πρωτάθλημα περιείχε 55 ομάδες σε 4 ομίλους των 11 ή 12 ομάδων. Το πρωτάθλημα παίζεται σε δύο γύρους. Στον πρώτο γύρο, δέκα ομάδες σε πέντε ομίλους παίζουν με τις άλλες ομάδες του ομίλου τους, όπως σε μια κανονική περίοδο. Οι δύο κορυφαίες ομάδες κάθε ομίλου προκρίνονται στον «Όμιλος Πλέι Οφ». Δημιουργούν ένα πρωτάθλημα πλέι οφ (που αποτελείται από δέκα ομάδες) και παίζουν μια κανονική περίοδο ξεκινώντας με μηδέν πόντους. Οι υπόλοιπες οκτώ ομάδες σε κάθε όμιλο διατηρούν τους πόντους τους και παίζουν ξανά μεταξύ τους. Αυτοί οι νέοι όμιλοι των οκτώ ομάδων ονομάζονται «όμιλοι κατάταξης». Οι δύο κορυφαίες ομάδες κάθε ομίλου πλέι οφ προβιβάζονται στην Πρώτη Κατηγορία. Οι τρεις ομάδες που κατατάσσονται στις θέσεις 3 έως 5 κάθε ομίλου πλέι οφ συμμετέχουν στα επιπλέον πλέι οφ με τις κορυφαίες ομάδες από κάθε έναν από τους πέντε ομίλους κατάταξης. Αυτές οι οκτώ ομάδες παίζουν αγώνες νοκ άουτ (σε ουδέτερο γήπεδο) για να καθορίσουν την τελευταία ομάδα που θα προβιβαστεί. Οι τρεις τελευταίες ομάδες των ομίλων κατάταξης υποβιβάζονται στην Τρίτη Κατηγορία. Στη συνέχεια, οι τέσσερις κορυφαίες ομάδες από τον Όμιλο Προβιβασμού της Τρίτης Κατηγορίας προβιβάζονται στη Δεύτερη κατηγορία, ενώ άλλες οκτώ ομάδες παίζουν στα πλέι οφ. Την σεζόν 2010–11 το πρωτάθλημα διεξήχθη με 36 ομάδες σε δύο ομίλους, το λευκό και τον κόκκινο. Οι νικητές κάθε ομίλου προβιβάζονται άμεσα στην Πρώτη Κατηγορία. Σε κάθε όμιλος, η 2ες έως 5ες ομάδες αγωνίζονται στα πλέι οφ με την αντίστοιχη ομάδα άλλου ομίλου για να καθορίσουν τους φιναλίστ. Οι φιναλίστ παίζουν έναν μόνο αγώνα που θα καθορίσει την τρίτη ομάδα που θα προβιβαστεί. Οι τρεις τελευταίες ομάδες σε κάθε όμιλο υποβιβάζονται στην Τρίτη Κατηγορία. Σούπερ Λιγκ Τουρκίας Πρώτη Κατηγορία Τουρκίας Τρίτη Κατηγορία Τουρκίας Περιφερειακό Ερασιτεχνικό Πρωτάθλημα Τουρκίας Κύπελλο Τουρκίας
383

Η τρέχουσα σελίδα αφορά το έτος 383 κατά το Γρηγοριανό ημερολόγιο Το έτος 383 (CCCLXXXIII ) ήταν ένα κοινό έτος που ξεκινούσε την Κυριακή. Εκείνη την εποχή ήταν γνωστό ως το Έτος των Υπάτων Μεροβαύδη και Σατουρνίνου (ή, λιγότερο γνωστό, το Έτος 1136 από Κτήσεως Κόσμου). Η ονομασία 383 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Βρετανία Ο Νιάλ των Εννιά Ομήρων γίνεται ο πρώτος Υψηλός Βασιλέας της Ιρλανδίας. Το Αδριάνειο Τείχος, το βορειότερο Ρωμαϊκό σύνορο στη Βρετανία κατακλύζεται από τους Πίκτους και καταστρέφεται. Ρωμαϊκή Αυτοκρατορία 19 Ιανουαρίου - Ο Αρκάδιος ανέρχεται ως Αυτοκράτορας. Τα Ρωμαϊκά στρατεύματα στη Βρετανία ανακηρύσσουν το Μάγνο Μάξιμο αυτοκράτορα. Διασχίζουν την ήπειρο και καθιστούν το Τριρ την πρωτεύουσά του. Η Γαλατία, οι Ιταλικές επαρχίες και η Ισπανία δείχνουν πίστη σε αυτόν. 25 Αυγούστου - Ο Αυτοκράτορας Γρατιανός, σε ηλικία 24 ετών, δολοφονείται στο Λούγδουνο (σημερινό Λυόν), αφήνοντας τη νεαρή χήρα Λαέτα. Η Παννονία και η Αφρική διατηρούν την αφοσίωσή τους στο συναυτοκράτορα Ουαλεντινιανό Β΄, που είναι τώρα 12 ετών, του οποίου η μητέρα του, Ιουστίνα, κυβερνά στο όνομά του. Ο Αυτοκράτορας Θεοδόσιος Α΄ εκχωρεί τη Δακία και τη Μακεδονία στον Ουαλεντινιανό Β΄. Αναγνωρίζει το Μάγνο Μάξιμο ως Αύγουστο. Ο Θεοδόσιος Α΄ στέλνει τον Φλάβιο Στιλίχωνα ως απεσταλμένο στην Περσική αυλή του Βασιλιά Σαπώρη Γ΄ στη Κτησιφώντα, για τη διαπραγμάτευση επί της ειρηνευτικής συμφωνίας αναφερόμενη στο διαμελισμό της Αρμενίας. Ασία Μάχη του Φεϊσούι: η Δυναστεία των Τζιν νικά τη δυναστεία του Πρωίμου Τσιν στο Ανχουέι. Ο Βασιλιάς Αρδασίρ Β΄ πεθαίνει μετά από μία τετραετή θητεία. Τον διαδέχεται ο γιος του, Σαπώρης Γ΄. Θρησκεία Σύνοδος της Κωνσταντινούπολης (383): διεξάγεται ως ένα τοπικό συμβούλιο κυρίως των ανατολικών επισκόπων. Η Σύνοδος συζητά για διάφορα δογματικά θέματα, εξετάζοντας αρκετά ζητήματα σχετικά με τον Αρειανισμό και απορρίπτει τις διδασκαλίες του Ευνομίου τον Κυζίκου. Με διαταγή του Αυτοκράτορα Θεοδοσίου Α΄. ο Ευνόμιος ο Κυζίκου εξορίζεται στη Μοισία. Λούπος ο Τρουά, Γάλλος επίσκοπος και άγιος (προσεγγιστικό έτος γέννησης) (πεθαίνει περίπου το 478 ή το 479) 30 Μαΐου - Ισαάκιος ο Δαλματίας, Βυζαντινός Ορθόδοξος ιερέας και άγιος (γεννιέται σε άγνωστο έτος) 25 Αυγούστου - Γρατιανός, Ρωμαίος αυτοκράτορας (δολοφονήθηκε) (γεννιέται το 359) 21 Οκτωβρίου - Αγία Ούρσουλα (γεννιέται σε άγνωστο έτος) Αρδασίρ Β΄, βασιλιάς της Περσίας (γεννιέται το 309 ή το 310) Φλαβία Μαξίμα Κωνσταντία, κόρη του Κωνσταντίου Β΄ (γεννιέται το 361 ή το 362) Φρουμέντιος, επίσκοπος του Αξούμ, ο Απόστολος της Αιθιοπίας (γεννιέται τον 4ο αιώνα) Φου Ρονγκ, στρατηγός των Ντι στο Πρώιμο Τσιν (γεννιέται σε άγνωστο έτος) Ουλφίλας, Αρειανιστής Γοτθικός επίσκοπος (γεννιέται περίπου το 311)
Σύμβαση για την κατάργηση της καταναγκαστικής εργασίας

Η σύμβαση για την κατάργηση της καταναγκαστικής εργασίας του 1957 είναι μία από τις οκτώ θεμελιώδεις συμβάσεις της Διεθνούς Οργάνωσης Εργασίας, η οποία ακύρωσε ορισμένες μορφές καταναγκαστικής εργασίας που εξακολουθούσαν να επιτρέπονται μετά την υπογραφή της σύμβασης για την καταναγκαστική εργασία του 1930, όπως η τιμωρία για συμμετοχή σε απεργίες και η τιμωρία για την υιοθέτηση ορισμένων πολιτικών απόψεων.Προκειμένου να εφαρμοστεί η σύμβαση για την καταναγκαστική εργασία του 1930 και η σύμβαση για την κατάργηση της καταναγκαστικής εργασίας του 1957, δημιουργήθηκε το Ειδικό Πρόγραμμα Δράσης για την Καταπολέμηση της Καταναγκαστικής Εργασίας.

 Μέχρι το 2016, η σύμβαση είχε υπογραφεί και επικυρωθεί από 175 από τα 187 κράτη-μέλη της Διεθνούς Οργάνωσης Εργασίας. Τα 12 κράτη-μέλη της Διεθνούς Οργάνωσης Εργασίας που δεν έχουν επικυρώσει την σύμβαση είναι τα εξής: Ανατολικό Τιμόρ Ιαπωνία Κίνα Λάος Μιανμάρ Μπρούνεϊ Νησιά Μάρσαλ Νότια Κορέα Παλάου Τόνγκα ΤουβαλούΔύο από τις χώρες που επικύρωσαν την σύμβαση - η Μαλαισία και η Σιγκαπούρη - στην συνέχεια την κατήγγειλαν. Επιπροσθέτως, επτά μέλη του Οργανισμού Ηνωμένων Εθνών δεν αποτελούν κράτη-μέλη της Διεθνούς Οργάνωσης Εργασίας και εξαιτίας αυτού δεν είναι σε θέση να επικυρώσουν τη σύμβαση πριν την ένταξή τους στον οργανισμό (Ανδόρρα, Βόρεια Κορέα, Λίχτενσταϊν, Μικρονησία, Μονακό, Μπουτάν και Ναουρού). Επίσημος ιστότοπος Text of the Convention at the ILO site. The ILO Special Action Programme to Combat Forced Labour (SAP-FL)
Παγκύπριο πρωτάθλημα ποδοσφαίρου γυναικών 2014-15

Το Παγκύπριο πρωτάθλημα ποδοσφαίρου γυναικών 2014-15 αποτέλεσε το 17ο πρωτάθλημα του Παγκυπρίου πρωταθλήματος γυναικών. Το πρωτάθλημα κέρδισε η Apollon Ladies για 7η φορά στην ιστορία της.

 Στο παγκύπριο πρωτάθλημα ποδοσφαίρου γυναικών 2014-15 συμμετείχαν 9 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλισε τη συμμετοχή της στο ΟΥΕΦΑ Τσάμπιονς Λιγκ Γυναικών 2015-16. Σε σχέση με το πρωτάθλημα Παγκύπριο πρωτάθλημα 2013-14, στο πρωτάθλημα της περιόδου 2014-15 δεν συμμετείχε η Αφροδίτη Πόλης Χρυσοχούς ενώ συμμετείχαν η Αθλητική Ένωση Αμμοχώστου, η Πάφια και η Ακαδημία Ποδοσφαίρου Champions Ύψωνα Λεμεσού. Επιπρόσθετα, η Λήδρα/ΠΑΕΕΚ μετονομάστηκε σε Pascal-Λήδρα. Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν. Η βαθμολογία του πρωταθλήματος ήταν: Πηγή: Πρωτάθλημα Γυναικών 14/15 Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: 1Ο αγώνας ΑΕΚ Κοκκινοχωρίων - Πάφια κατακυρώθηκε με τέρματα 3-0 υπέρ της ΑΕΚ Κοκκινοχωρίων, κατόπιν απόφασης της Δικαστικής Επιτροπής.2Ο διακοπέντας αγώνας Δάφνη Τρούλλων - Λευκοθέα Λατσιών κατακυρώθηκε με τέρματα 0-4 υπέρ της Λευκοθέας Λατσιών, κατόπιν απόφασης της Δικαστικής Επιτροπής.3Ο αγώνας Pascal-Λήδρα - Λευκοθέα Λατσιών κατακυρώθηκε με τέρματα 1-5 υπέρ της Λευκοθέας, κατόπιν απόφασης της Δικαστικής Επιτροπής. Πηγή: Πρωτάθλημα Γυναικών 15/16 Α΄ κατηγορία ποδοσφαίρου ανδρών Κύπρου 2014-15 Κύπελλο Κύπρου ποδοσφαίρου γυναικών 2014-15
Βούλα Τσιαμήτα

Η Παρασκευή «Βούλα» Τσιαμήτα (γενν. 10 Μαρτίου 1972) είναι Ελληνίδα πρώην πρωταθλήτρια του στίβου, η οποία αγωνιζόταν στο άλμα εις μήκος και το άλμα εις τριπλούν. Το 1999, στέφθηκε παγκόσμια πρωταθλήτρια στο τριπλούν στη Σεβίλλη της Ισπανίας.

 Γεννήθηκε και μεγάλωσε στο Βόλο. Σημαντικός σταθμός στην καριέρα της υπήρξε η συνεργασία της με τον προπονητή των αλμάτων, Γιώργο Πομάσκι. Το 1998 βελτίωσε το προσωπικό της ρεκόρ στο άλμα εις τριπλούν κατά περίπου ένα μέτρο. Το 1999, γνώρισε τη μεγαλύτερη επιτυχία της, αφού στη Σεβίλλη κέρδισε το χρυσό μετάλλιο στο τριπλούν, με άλμα 14,88 μ., στο Παγκόσμιο Πρωτάθλημα Στίβου. Αυτό υπήρξε και το εθνικό ρεκόρ μέχρι το 2004, όταν η πρωταθλήτρια Πηγή Δεβετζή το κατέρριψε με άλμα στα 15,32 μ., στους Ολυμπιακούς Αγώνες του 2004 στην Αθήνα. Το προσωπικό της ρεκόρ στο άλμα εις μήκος είναι 6,93 μ. και επιτεύχθηκε τον Αύγουστο του 1999 στην Πάτρα. Αυτό την τοποθετεί δεύτερη στη λίστα των κορυφαίων όλων των εποχών, πίσω μόνο από τη Νίκη Ξάνθου. Τον Ιανουάριο 2000 κατά τη διάρκεια προετοιμασίας της τραυματίστηκε σοβαρά στο δεξί της πόδι. Υποβλήθηκε σε λεπτή χειρουργική επέμβαση. Έτσι έχασε τη συμμετοχή της στους Ολυμπιακούς Αγώνες του 2000 στο Σίδνεϊ. Μετά την επιστροφή της, δυστυχώς, οι τραυματισμοί συνεχίστηκαν. Οι επίμονοι τραυματισμοί την έκαναν να εγκαταλείψει την ενεργό δράση το 2004. Παρασκευή Τσιαμήτα στην World Athletics
Σύγκρουση συρμών στο Ναϊμέχεν

Η σύγκρουση συρμών στο Ναϊμέχεν ήταν σιδηροδρομικό δυστύχημα στην Ολλανδία κατά το οποίο δύο επιβατικές αμαξοστοιχίες —εκ των οποίων η μία ήταν άδεια από επιβάτες— συγκρούστηκαν μετωπικά. Το ατύχημα συνέβη στις 28 Αυγούστου 1979 μεταξύ Βάιχεν (Wijchen) και Ναϊμέχεν κοντά στη γειτονιά Kolpingbuurt στο Ναϊμέχεν στη σιδηροδρομική γραμμή Τίλμπουρχ προς Ναϊμέχεν. Οκτώ άνθρωποι έχασαν τη ζωή τους στο δυστύχημα, επτά επιβάτες και ο οδηγός του τρένου 4365. Τραυματίστηκαν 36 άτομα, μεταξύ των οποίων ο προϊστάμενος και ο μηχανοδηγός του τρένου 74363.

 Στο δυστύχημα ενεπλάκησαν δύο συρμοί. Ο πρώτος ήταν το άδειο τρένο 74363 με προορισμό τον σιδηροδρομικό σταθμό του Ναϊμέχεν. Αυτό το τρένο αποτελούνταν από μια πολλαπλή μονάδα του τύπου Mat '64 Plan V 936 . Το δεύτερο ήταν το τρένο 4365 αποτελούμενο από δύο πολλαπλές μονάδες δύο βαγονιών τύπου Mat '46, μονάδες 256 και 244. Το τρένο 74363 ταξίδευε περίπου με 5 km/h, το επιβατικό τρένο 4365 με 90 περίπου km/h. (Ολλανδικά) Spoorwegongevallen in Nederland, 1839-1993; writer: R.T. Jongerius, Published by: Schuyt & Co, 1993. Part 22 in the book range of the Nederlandse Vereniging van Belangstellenden in het Spoor- en tramwegwezen (NVBS), (ISBN 90-6097-341-0). Πολυμέσα σχετικά με το θέμα Nijmegen rail accident on 28 August 1979 στο Wikimedia Commons
Ελισάβετ της Έσσης (1502-1557)

H Ελισάβετ, γερμ. Elisabeth von Hessen (4 Μαρτίου 1502 - 6 Δεκεμβρίου 1557) από τον Οίκο της Έσσης ήταν κόρη του λαντγκράβου της Έσσης· παντρεύτηκε τον διάδοχο του δουκάτου της Σαξονίας.

 Ήταν η μόνη (επιζήσασα) κόρη του Γουλιέλμου Β΄ λαντγκράβου της Έσσης και της Άννας, κόρης του Μάγκνους Β΄ δούκα του Μεκλεμβούργου. Παντρεύτηκε το 1516 τον Ιωάννη των Βέττιν διάδοχο στο δουκάτο της Σαξονίας.Δεν απέκτησαν απογόνους. Joan Elizabeth Wigand, History of the Regent of Hesse-Cassel(page 37 to 39), Cassel, 1882, facsimile edition Past Edition Dieter Carl, Vellmar 2001, ISBN 3-9807814-0-2 Elisabeth Werl, Duchess Elizabeth of Saxony (1502-1557) as sister of Landgraf Philipps the Great of Hesse, Hessisches Yearbook of National History 7 (1957), p. 199-229. Pauline Puppel, Elisabeth of Rochlitz, in: Landgrave Philip the Magnanimous 1504-1567. Hessen in the heart of the reform, companion volume to an exhibition of Hesse, ed. Ursula Braasch-Schwersmann, Hans Schneider and William E. Winterhager, Marburg/Neustadt an der Aisch, 2004, p. 192-193.
Ευάγγελος Πολύζος

Ο Ευάγγελος Πολύζος (1943-2018) ήταν πολιτικός από την Πιερία. Διετέλεσε Δήμαρχος Κολινδρού και βουλευτής με τη Νέα Δημοκρατία (ΝΔ), την περίοδο 1996-2007. Από την 1η Ιανουαρίου 2011 ως τις 31 Αυγούστου 2014 ήταν Δήμαρχος στον Δήμο Πύδνας-Κολινδρού.

 Γεννήθηκε στις 21 Ιουνίου του 1943 στον Κολινδρό. Πτυχιούχος της Ανωτάτης Σχολής Δημόσιας Διοίκησης, άσκησε το επάγγελμα του ασφαλιστή και ήταν πατέρας τριών παιδιών. Εργάστηκε ως διοικητικός υπάλληλος και έπειτα γραμματέας στον δήμο Κολινδρού. Εξελέγη βουλευτής το 1996 , το 2000 και το 2004, 2ος με 10.108 σταυρούς. Διετέλεσε δήμαρχος Κολινδρού Πιερίας το 1990 και το 1994, πρόεδρος της ΤΕΔΚ Πιερίας (1990-1994) και νομαρχιακός σύμβουλος (1991-1994). Ήταν εκλεγμένος περιφερειακός σύμβουλος Κεντρικής Μακεδονίας (1991-1994) και αντιπρόεδρος της ΟΚΕ Εσωτερικών της ΝΔ (1996-2000). Το 2005 ο Πολύζος δήλωσε ότι «σε όλα τα κόμματα υπάρχουν έντιμοι αλλά και άνθρωποι που χρηματίζονται» και στις 7 Σεπτεμβρίου του ίδιου έτους τέθηκε εκτός Κοινοβουλευτικής Ομάδας από τον Κώστα Καραμανλή, για ανυπόστατες καταγγελίες. Επανεντάχθηκε στην Κ.Ο. της ΝΔ στις 30 Οκτωβρίου του 2006. Το 2007 ο ίδιος έθεσε εαυτόν εκτός ψηφοδελτίων της ΝΔ και δεν ήταν υποψήφιος στις εκλογές εκείνης της χρονιάς. Τον Φεβρουάριο του 2008 παραιτήθηκε από τη θέση του προέδρου της Ελληνικής Βιομηχανίας Ζωοτροφών, την οποία είχε αναλάβει πριν από τρεις μήνες, καταγγέλλοντας παρέμβαση του υπουργού Αγροτικής Ανάπτυξης Αλέξανδρου Κοντού, για εκτός διαδικασιών πρόσληψη δέκα ατόμων στο εργοστάσιο της Ξάνθης, ιδιαίτερης πατρίδας του υπουργού. Τον Νοέμβριο του 2009 ήταν ανάμεσα στα 49 πρόσωπα από την Πιερία που πήραν μέρος στο έκτακτο συνέδριο της ΝΔ στην ελληνική πρωτεύουσα. Στις δημοτικές εκλογές του 2010, που διεξήχθησαν στις 7 Νοεμβρίου, εξελέγη δήμαρχος του νεοσύστατου δήμου Πύδνας-Κολινδρού από τον πρώτο γύρο, ως ανεξάρτητος, με ποσοστό 50,29% έναντι 43,27% για τον ανεξάρτητο Ευάγγελο Λάγδαρη και 6,43% για τον υποψήφιο του ΚΚΕ, Κώστα Δανιηλίδη. Ο Ευάγγελος Πολύζος απεβίωσε στο νοσοκομείο της Κατερίνης, όπου νοσηλευόταν με καρδιολογικά προβλήματα, στις 26 Οκτωβρίου 2018. Συλλυπητήρια ανακοίνωση του Προέδρου της Βουλής στην ιστοσελίδα της Βουλής των Ελλήνων.
Ένωση Σωματείων Καλαθοσφαίρισης Αχαΐας-Ηλείας

Η Ε.Σ.Κ.Α.Η. (ακρωνύμιο της «Ένωσης Σωματείων Καλαθοσφαίρισης Αχαΐας-Ηλείας») αποτελεί μια από τις τοπικές ενώσεις καλαθοσφαίρισης ανά την ελληνική επικράτεια. Έδρα της είναι η Πάτρα και βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης (Ε.Ο.Κ.). Την Ένωση συνθέτουν σωματεία που εδρεύουν στην Αχαΐα, την Ηλεία, την Κεφαλλονιά, την Ιθάκη, τη Ζάκυνθο, καθώς και ένα πολύ μικρό τμήμα της Αιτωλοακαρνανίας (περιοχή Αντιρρίου).

 Προπολεμικά και από το 1935 διοργανωνόταν επίσημο Πρωτάθλημα Πατρών από την Τοπική Ένωση ΣΕΓΑΣ και ο πρωταθλητής μαζί με τον 2ο συμμετείχαν στα Πανελλήνια πρωταθλήματα. Η Τοπική ένωση διοργάνωνε πρωτάθλημα ανδρών. Άλλες κατηγορίες δεν υπήρχαν ούτε και πρωτάθλημα αναπληρωματικών ομάδων. Προπολεμικά τις διοργανώσεις αναλάμβανε να τις διοργανώσει κάποιο σωματείο, συνήθως εναλλάξ υπό την αιγίδα της τοπικής ενώσεως. Παράλληλα με το πρωτάθλημα υπήρχε και κύπελλο που διοργανωνόταν από επιχειρήσεις και βιομηχανίες, π.χ. το Κύπελλο Λαδόπουλου, ή από κάποιο σωματείο, όπως το Κύπελλο Γεροθανάση, ή εορταστικά τουρνουά, όπως το Κύπελλο Χριστουγέννων. Το 1970 αποσπάστηκε από τον ΣΕΓΑΣ και πέρασε στη δικαιοδοσία της Ε.Ο.Κ. και την τοπικής ενώσεως που δημιουργήθηκε. Στην τοπική ένωση της ΕΟΚ συμμετείχε και η Γ.Ε. Αγρινίου από την Αιτωλοακαρνανία ενώ το 1979 διοργανώθηκε το πρώτο πρωτάθλημα Β΄ Κατηγορίας. Το 1983 μετονομάστηκε σε Ε.Σ.Κ.Α.-Η. με ομάδες αποκλειστικά από τους νομούς Αχαΐας και Ηλείας. Παράλληλα με την ίδρυση της ένωσης διοργανώθηκε και το πρώτο τοπικό κύπελλο με νικητή τον Ολυμπιακό Πατρών. Από το 2012 η ΕΣΚΑ-Η διοργανώνει και αγώνα All Stars. Πρόεδροι στην Ε.Σ.Κ.Α.-Η. έχουν διατελέσει μόλις 2 σε 27 χρόνια: Ο Φίλιππος Κονυδάρης, από το 1983 ως το 1984 Ο Παναγιώτης Τσαγκρώνης, από το 1984 ως σήμερα Η Ένωση διοργανώνει τα παρακάτω Πρωταθλήματα: Πρωτάθλημα Ανδρών (Κατηγορίες: Α1, Α2, Β, Γ1, Γ2) Πρωτάθλημα ΓυναικώνΣε επίπεδο μικρότερων ηλικιών οργανώνονται πρωταθλήματα Νεανίδων, Κορασίδων, Εφήβων, Παίδων, Παμπαίδων και Μίνι.Σύμφωνα με τους κανονισμούς της Ομοσπονδίας οι πρωταθλήτριες ομάδες ανδρών προβιβάζονται στον πρώτο όμιλο Νότου της Γ' Εθνικής Κατηγορίας Ανδρών ενώ οι πρωταθλήτριες ομάδες γυναικών προβιβάζονται στην Α2 Εθνική Κατηγορία Γυναικών, εφόσον περάσουν νικηφόρα από σχετικό Πρωτάθλημα Ανόδου που διοργανώνεται ανάμεσα στους πρωταθλητές των τοπικών ενώσεων Νοτίου Ελλάδος. Αλέκος Δημητριάδης, Πατραϊκό Μπάσκετ , μια διαδρομή μέσα στο χρόνο από το 1950 μέχρι το.... 2000 και πέρα, Εκδόσεις Πελοπόννησος, Πάτρα 2012, ISBN 978-960-88372-3-2 Ελληνική Ομοσπονδία Καλαθοσφαίρισης-Επίσημη Ιστοσελίδα Ένωση Σωματείων Καλαθοσφαίρισης Αχαΐας-Ηλείας, επίσημος ιστότοπος. Ελληνική Ομοσπονδία Καλαθοσφαίρισης, επίσημος ιστότοπος.
Σκόλλις

Η Σκόλλις (εναλλακτικές ονομασίες: Σκόλλη ή Σκόλιο) είναι επίμηκες βουνό της Αχαΐας, νοτιοδυτικά της Πάτρας και δυτικά του Ερύμανθου, με μέγιστο υψόμετρο στα 1.016 μέτρα περίπου. Άλλες πηγές αναφέρουν υψόμετρο μεταξύ 960-965 μέτρων. Είναι αρκετά γνωστό και ως «Πορτοβούνι» (ή «Πορτέικο») και «Σανταμεριάνικο» (ή «Σανταμέρι») από τις ονομασίες δύο μεγάλων χωριών που βρίσκονται στις πλαγιές του, τις Πόρτες και το Σαντομέρι αντίστοιχα. Στις παρυφές της Σκόλλιδος βρίσκεται επίσης το χωριό Χαραυγή και από την παλιά της ονομασία αποκαλείται και ως «Χατζούρι». Ο Όμηρος στην Ιλιάδα αναφέρεται στο βουνό με την ονομασία «Ωλένια πέτρα».

 Είναι ιδιαίτερα γνωστό τα τελευταία χρόνια για τα δύο αναρριχητικά πεδία του, που είναι από τα σημαντικότερα αναρριχητικά πεδία ολόκληρης της Πελοποννήσου. Το ένα πεδίο έχει 80 μέτρα ύψος σε απότομο βράχο και το δεύτερο είναι σε σπηλιά με 45 περίπου μοίρες αρνητική κλίση. Και τα δύο αναρριχητικά πεδία βρίσκονται στα όρια του χωριού Χαραυγή, ενώ αναρριχήσεις γίνονται τόσο στο χωριό Πόρτες όσο και στο χωριό Σανταμέρι. Κοντά στις Πόρτες βρίσκεται το ομώνυμο πεδίο που είναι σε μια απόκοσμη σπηλιά όπου έχουν ανοιχτεί μερικές από τις δυσκολότερες αθλητικές διαδρομές στην Πελοπόννησο αλλά και γενικότερα στην Ελλάδα.. Επίσης, η Σκόλλιδα είναι αρκετά σημαντικός προορισμός για αλεξίπτωτο πλαγιάς, μια πίστα για ανεμοπτερισμό υπάρχει σε πλαγιά νότια του οικισμού του Σανταμερίου. Αχαΐα, Χάρτης του νομού σε κλίμακα 1:100.000 με τη συνεργασία της Τ.Ε.Δ.Κ. Αχαΐας, Road Editions. ISBN 960-8481-98-8. [Χάρτης σχεδιασμένος σε συνεργασία με τη Γεωγραφική Υπηρεσία Στρατού.] Αχαΐα, Χάρτης του νομού σε κλίμακα 1:100.000, Εκδόσεις Όραμα-Νάκας, Ραφήνα Αττικής, Ιούλιος 2011. ISBN 960-91341-9-X. [Οι χάρτες είναι από πρωτότυπο γεωγραφικό υλικό της Γεωγραφικής Υπηρεσίας Στρατού.] Δήμος Δυτικής Αχαΐας. Ο Δήμος που αξίζει να ζεις, Τόμος Α΄, Υπεύθυνος έκδοσης: DATA RC ΑΕ, Έκδοση: Δήμος Δυτικής Αχαΐας, Κάτω Αχαΐα 2017. ISBN 978-960-99592-5-4. Χρήστου Π. Κορύλλου, Χωρογραφία της Ελλάδος. Α'. Νομός Αχαΐας, Εκ του Τυπογραφείου των Καταστημάτων «Ανέστη Κωνσταντινίδου», Εν Αθήναις 1903. Βασίλης Κ. Λάζαρης (επιμ.), Στέφανου Ν. Θωμόπουλου «Ιστορία της Πόλεως Πατρών από αρχαιοτάτων χρόνων μέχρι του 1821». Έκδοση τέταρτη στη δημοτική γλώσσα και με βάση τα χειρόγραφα του συγγραφέα, Τόμος Α', Αχαϊκές Εκδόσεις, Πάτρα 1998. ISBN 960-7960-08-4. Νικόλας Φαράκλας, Η Γεωπολιτική Οργάνωση της Πελοποννησιακής Αχαΐας, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001. Αντώνης Καλογήρου, Τα βουνά δυτικά του Ερυμάνθου, Εκδόσεις In Path, Αθήνα 2012. ISBN 978-960-9720-00-7. Κώστας Ν. Τριανταφύλλου, Ιστορικόν Λεξικόν των Πατρών, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Σκόλλις. Η Σκόλλις στο χάρτη. satelliteviews.net. Ανακτήθηκε: 21/07/2011.